Dankie! | MaanKind
Thank You God, Thanksgiving
Vandag is Thanksgiving in Amerika. Ek wil net vir almal op hierdie blogruimte sê hoe dankbaar ek is dat julle in my lewe is. Julle is ‘n ontvlugting van ‘n somtyds onvergewensgesinde en veroordelende wêreld.
Alhoewel ek elke dag lewe met ‘n diepe dankbaarheid in my hart vir my lewe, my omgewing, my gesondheid, my man, my kinders en kleinkinders is daar tog tye wat ek nodig het om uit te reik na mense. Wat ek die behoefte voel om iets te deel. Raad te vra. Soms is ek sommer net dankbaar dat ek ‘n skouer kan wees vir iemand.
Daar is twee baie besondere ‘virtuele’ vriendinne met wie ek my donkerste geheime kan deel, wat hopelik ook soms hier lees, waarvoor ek dankbaar is.
Ek het so pas op my dogter se wall geskryf, juis omdat ek ‘n gevoel van dankbaarheid in my hart het wat ek graag wou deel. En dit geld vir alle aspekte in my lewe, ook my blog en Facebook vriende:
Have a great Thanksgiving! Ek wens ons het so ritueel gehad, pleks van die Kersfees kommersialisme.
15 thoughts on “Dankie!”
2 Dec, 2011 at 9:47 pm
Mens het partykeer baie meer om voor dankbaar te wees as wat mens dink …
Pingback: Dankbaar | Toortsie en Kameel
24 Nov, 2011 at 3:21 pm
Ek stem saam dat ‘n mens elke dag moet dankbaar wees. Met 12 (plus / minus) vakansiedae wat ons reeds in ‘n jaar het, reken ek daar is meer as genoeg geleenthede om dankbaar te wees vir amper enige iets. Thanksgiving gaan oor iets in die Amerikaanse geskiedenis – wat belangrik is vir hulle, maar ons nie traak nie. In Amerika doen jy soos die Amerikaners en in Suid-Afrika doen jy soos die Suid-Afrikaners.
24 Nov, 2011 at 4:18 pm
Xena, hulle is alnkal nie meer dankbaar oor die goeie oeste van die 1600’s nie, dit het heel verander, en dit gaan nou oor lewe en familie. En saamkuier op die dag.
24 Nov, 2011 at 4:44 pm
So vier ons familiedag die Maandag na Paasfees. Kersfees en Welwillenheidsdag het dieselfde idee beet.
24 Nov, 2011 at 2:27 pm
24 Nov, 2011 at 12:40 pm
Dankie vir so ‘n wonderlike gedagte! Dit maak die lewe darem net baie mooier as ons fokus op die goeie dinge en wonderlike mense wat ons lewens elke dag verryk!
24 Nov, 2011 at 1:43 pm
Jong, Senings het ook gisteraand so mooi dankie gesê. Hoe meer ons hierdie boodskap uitstuur, hoe beter. Ek hoop klomp mense steek by jou aan.
Pingback: “Thanksgiving” dag in die VSA, hoekom nie sommer hier ook nie? « Bileam se Donkie
24 Nov, 2011 at 12:28 pm
Ag Rika ek is verskriklik jammer! En weet jy, ek ken byna niemand wat nie sy lewe en dit wat aan hom toegedeel is kon verwerk nie. Ek ken wel baie mense wat steker uitkom nadat hulle iets slegs moes verwerk. Ek stuur vir jou baie liefde.
24 Nov, 2011 at 9:54 am
Dankie, Maankind. Ons HET baie om voor dankbaar te wees. Ek voel altyd die blog is so ‘n fantastiese platvorm waar ‘n mens kan maak of breek… Dankie dat jy MAAK!!
24 Nov, 2011 at 10:31 am
Laat ek myself korrigeer – platForm!! 🙂
24 Nov, 2011 at 11:01 am
Dankie! En dankie dat jy saam MAAK. En hoe meer ons Maak, hoe meer Maak ons!
24 Nov, 2011 at 9:37 am
Ag Rika ek is jammer! En weet jy, ek ken byna niemand wat nie sy lewe en dit wat aan hom toegedeel is kon verwerk nie. Ek ken wel baie mense wat steker uitkom nadat hulle iets slegs moes verwerk. Ek stuur vir jou baie liefde.
24 Nov, 2011 at 8:47 am
Ek is seker daarvan hierdie dankie gaan beide kante toe. Jy is ‘n spesiale mens, en ek het al so bietjie van daardie spesiale dinge in jou leer ken. Jy belewe jou afdae, maar beur voort, iets wat mens in ‘n ander kan bewonder. Ek het gister slegte nuus gekry, en ek kan net bid dat ek dit kan verwerk soos jy al die dinge in jou lewe verwerk het en steeds aan werk. En jy is reg, mens kan net elke dag dankie sê vir ten minste dit wat jy het wat soveel ander mense nie het nie.
When nothing works, do some conditioning exercises. #sixtyplus #fitover60 #oversixtyandfit #poleover40andproud… twitter.com/i/web/status/1…♥ ♥ ♥	3 hours ago